== Politiker ==
Moltke var medlem af [[Folketinget]] for [[Køgekredsen]] 1855-[[1858|58]] og for [[Faxe]] 1858-[[1861|61]]. [[1864]] blev han medlem af [[Rigsrådet (1855-1866)|Rigsrådet]], og da det ophørte 1866, indtrådte han i [[Rigsdagen]]s [[Landstinget|Landsting]], hvoraf han vedblev at være medlem til sin død. Hans aktive deltagelse i forhandlingerne var ikke betydelig, hvad der heller ikke lå for hans beskedne og alt andet end selvsikre natur, men han fulgte dem med interesse og opmærksomhed. Han var god dansk patriot. Indtil 1864 måtte han vel nærmest henregnes til [[De Nationalliberale|det nationalliberale parti]], hvortil hans nære personlige forbindelse med [[C.C. Hall]] vistnok ikke lidet bidrog; senere sluttede han sig til [[Højre (1848)|Højre]] i Landstinget, navnlig til [[J.B.S. Estrup]] og [[Johannes Nellemann]]. Da derfor det [[Ministeriet Estrup|Estrupske Ministerium]] dannedes i juni 1875, indtrådte han deri som udenrigsminister, men han var allerede dengang stærkt angrebet af den sygdom, der snart nødte ham til at trække sig tilbage til Bregentved, hvor han døde 1. oktober 1875.
Politik Ledere